### Beslutningstema

I denne sag skal der tages beslutning om nedlæggelse og frasalg af en privat fællesvej.

Sagen behandles i Teknik- og Miljøudvalget for så vidt angår nedlæggelsen og i Økonomiudvalget og Kommunalbestyrelsen for så vidt angår frasalg.

### Historik

Den private fællesvej giver adgang for ejendommen [adresse], 6240 Løgumkloster og ønskes nedlagt grundet dens beliggenhed.

### Sagsfremstilling

Landsyd I/S har på ansøgerens vegne søgt om nedlæggelse af privat fællesvej, matr. 332, [adresse] ejerlav, Højst, samt køb af denne.

Den private fællesvej er i dag ejet af Tønder kommune.

Der er tale om en privat fællesvej, der alene fungerer som indkørsel/adgang for [adresse] 17, 6240 Løgumkloster. Ansøgeren ejer tillige [adresse], 6240 Løgumkloster, som er et husdyrbrug.

Vejen ligger uhensigtsmæssig for husdyrbruget, og derfor ønsker ansøger at få vejen nedlagt og købe arealet. Se bilag 1.

Ansøger planlægger at etablere en ny indkørsel/vejret for [adresse] 17, 6240 Løgumkloster, over egen mark til [adresse], 6240 Løgumkloster, som er en offentlig vej.

Der skal således tages stilling til følgende scenarier:

* Scenarie 1: Den beskrevne privat fællesvej kan nedlægges og frasælges.
* Scenarie 2: Den private fællesvej bibeholdes uændret.

### Økonomi

Hvis arealet frasælges, vil den medføre en indtægt på ca. 8.400 kr.

Alle omkostninger i forbindelse med nedlæggelse og frasalg afholdes af ansøger.

### Lovgrundlag

Lov om private fællesveje, kapitel 5 - LOV nr 1537 af 21/12/2010

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | scenarie 1 vælges, så den privat fællesvej nedlægges. (Teknik- og Miljøudvalget), |
| at | arealet frasælges til ansøgeren. (Økonomiudvalget), |
| at | indstillingen om frasalg videresendes til Kommunalbestyrelsen. |

### Beslutning

Indstillingen godkendt.